Ego Garnerius Dei gratia Lingonensis Episcopus notum facio praesentibus et futuris quod dominus Calo de Granceio dedit Deo et Fratribus de Domo Dei de Tilicastro in elemosinam, laude et assensu uxoris suae et filiorum suorum Hugonis, Godefredi et Guillermi ioagium in communibus nemoribus de Cuce in perpetuum possidendum; dedit etiam casamentum supradictis fratribus ad vehicula reparanda quae deferent ipsum idem ioagium. Testes sunt Joannes Abbas Albae Ripae, Rollandus presbiter de Sancto Juliano, Almundus de Cuce. Acta sunt haec anno ab incarnatione Domini millesimo centesimo nonagesimo tertio.